劉德秀縣丞凢五和前篇僕亦五次其韻  其三
作者：周紫芝
朝代：宋

paragraphs: 蔚宗草香傳，水沈貴盈斤。
標置何必高，有德當自薫。
士成稍藴藉，往往嗔斯文。
人生顧安用，浪爲此紛紛。
我静偶獲趣，君意良復勤。
摩娑辨款識，共玩古曹紋。
青烟既司寒，小孤方插雲。
詩應神所授，句與爐争芬。
懸知我輩事，俗子未必欣。
不容芝蘭室，雜以蒿艾葷。
政恐千年後，餘臭尚有聞。
惟愛青雲士，亟拜黄屋恩。
未知誰氏子，肯對香氤氲。